हैलो।
तो...
तुम्हारा बार मिट्ज़वाह कैसा रहा?
बहुत बढ़िया था। हाँ।
तुम एक बढ़िया शाम से वंचित रह गईं।
तुम भी एक बढ़िया शाम से वंचित रह गए।
मैंने कचालू नहीं जलाए।
बहुत ख़ास शाम रही।
-तो, तुम हैफ़तोराह बोल पाए? -हाँ।
और होरा?
हाँ। वह बहुत आश्चर्यजनक था।
मुझे वह देख कर अच्छा लगता।
शायद मुझे आना चाहिए था।
माफ़ करना। ऐसा लगता है जैसे आजकल मैं सभी फ़ैसले ग़लत ले रही हूँ।
अरे, अरे।
-क्या हुआ? -वह डैनियल है ना।
उसने एक ख़ून चूसने वाला वकील कर लिया है
जो मुझसे मेरा सब कुछ छीनना चाहता है।
वह किसी बड़ी फ़र्म में पार्टनर है जिसे डैनियल रैकेटबॉल के खेल के दौरान मिला था।
और पता है मैंने अपने तलाक़ के लिए वकील कहाँ से ढूँढा है?
किसी बस पर लगे इश्तहार से।
मैंने सोचा था हम चीज़ें शांति से सुलझायेंगे, समझदार वयस्कों की तरह।
पर तुम डैनियल को तो जानते ही हो। उसे हमेशा मुकाबला करना होता है।
तो मुझे कोई और वकील ढूँढना पड़ेगा।
कोई अच्छा वकील। जो महँगा होगा।
सही है।
मुझे माफ़ कर दो, मार्टी।
मुझे पता है मैंने पिछली बार कहा था वह अंतिम बार होगा।
कोई बात नहीं।
हमें तुम्हारे हालात सुलझाने होंगे और हम यह करके रहेंगे।
मुझे बस बता दो कब। मैं अर्विंग को फ़ोन कर दूँगा। मुझे यक़ीन है उसे मदद करके ख़ुशी होगी।
धन्यवाद।
कोई बात नहीं।
सब ठीक हो जाएगा।
द श्रिंक नेक्स्ट डोर
वंडरी एवं ब्लूमबर्ग के पॉडकास्ट पर आधारित
सब ठीक है।
काम-काज ठीक चल रहा है।
मतलब, अपना भुगतान लेने के लिए मुझे आजकल लोगों के पीछे भागना पड़ रहा है,
जो मुश्किल है क्योंकि हमारे ज़्यादातर ग्राहक पुराने पारिवारिक मित्र हैं।
-मुझे भी बिल्कुल यही समस्या झेलनी पड़ती थी। -अच्छा?
हाँ।
देखो, तुम एक पल में थेरेपिस्ट और अगले ही पल में कर्ज़ वसूलने वाले तो नहीं बन सकते ना।
तो अब जब मुझे लोगों के साथ सख़्ती करनी होती है,
मैं अपने वकील, मार्शल फ़ेल्डहैमर से एक चिट्ठी भिजवा देता हूँ।
पता है उन्होंने हत्या के जुर्म में जेल काटते हुए अपनी वकालत की डिग्री हासिल की थी?
वाह।
कितना अच्छा आदमी है कि अपनी ज़िंदगी ऐसे सुधार ली।
और आप कितने अच्छे हैं कि ऐसे इन्सान को आपने मौक़ा दिया।
-ख़ैर, वह असली नहीं है। -असली नहीं है?
वह एक काल्पनिक व्यक्ति है। मेरा दूसरा रूप।
यह किसी को नहीं पता।
पर तुम शर्त लगा लो वे पैसे दे देते हैं जब मार्शल चिट्ठी लिखता है।
क्या बात है।
पता है, बचपन में मेरा नॉर्मन होरोविट्ज़ नामक
-एक काल्पनिक दोस्त था। -बढ़िया नाम है।
वह मेरे माता-पिता के परदों पर
कुछ बहुत जटिल जननाँग बनाने के बाद गायब हो गया।
पर शायद नॉर्मन होरोविट्ज़ मेरा मार्शल फ़ेल्डहैमर बन सकता है।
ज़रूर बन सकता है।
किसी समय, हम इस जननाँगों की चित्रकारी की बात करेंगे।
अभी यह बताओ, फ़िलिस के साथ हालात कैसे हैं?
फ़िलिस के साथ हालात?
ठीक हैं।
पता है तुमसे कौन सा शब्द सुन-सुन कर मैं तंग आ गया हूँ, मार्टी?
यह "ठीक," शब्द।
सब कुछ ठीक नहीं होता है।
पता है, चीज़ों का ठीक ना होना भी ठीक होता है।
तो, सच बताओ, तुम कैसे हो?
सच में, मैं सच में...
मैं...
ठीक है, एक नया नियम बनाते हैं।
जब भी तुम यह ठीक-शब्द कहोगे, मैं तुम पर जुर्माना लगाऊँगा।
ओय, यह लो... पता है क्या? देखो।
ऐसे करते हैं।
मैंने यह शब्द अभी कहा।
यह रहा एक डॉलर।
मैं समझ गया।
मैं ख़ुश था कि फ़िलिस आई और उसने सुलह कर ली।
-सच में ख़ुश था। -हाँ।
पर...
अब मुझे थोड़ी चिंता हो रही है, कुछ...
पैसों से संबंधित चीज़ों को लेकर।
-क्या तुम किसी समस्या में हो? -नहीं, समस्या कोई नहीं है।
बस फ़िलिस को लेकर चिंता हो रही है।
वह चाहती है मैं ट्रस्ट को खोल दूँ।
आप समझे, और मुझे मदद करके ख़ुशी होगी।
मुझे सच में ख़ुशी होगी।
-उसकी मदद करना तुम्हारी ज़िम्मेदारी क्यों है? -मेरे पिता ने मुझे निष्पादक बनाया था।
क्योंकि मैं ज़्यादा सावधान रहता हूँ।
पैसों के मामले में, मेरा मतलब है।
और वह खाता... वह आपात स्थितियों के लिए है।
और फ़िलिस के साथ...
उसके सामने काफ़ी आपात स्थितियाँ आईं हैं।
जैसे कि, कई व्यापार ठप्प हो गए और उससे बचकर निकलने के लिए उसे मदद की ज़रूरत पड़ी।
-कई नए विचार जिनका कुछ नहीं बना। -अच्छा, ऐसी बात है।
और पैसा असीमित नहीं है।
वह हमारी सारी ज़िंदगी चलना चाहिए।
और ऐसा तो है नहीं कि एएफ़सी से हमें कोई बहुत मुनाफ़ा हो रहा है।
बल्कि उसका उलटा ही है।
उसे पैसा क्यों चाहिए?
उसके तलाक़ के लिए।
-अब मैं समझा तुम्हें क्या परेशान कर रहा है। -क्या?
क्या वह तुम्हारे पास माफ़ी माँगने के लिए आई थी?
या वह तुमसे इसलिए मिलने आई थी क्योंकि उसे पैसे की ज़रूरत थी?
वह तो, मुझे...
मुझे यक़ीन करना होगा कि वह आई...
तुम्हें ध्यान रखना होगा कि हानिकारक व्यवहार को बढ़ावा मत दो।
ना केवल अपनी बल्कि उसकी भलाई के लिए भी।
परिवार के नाम पर मेरे पास केवल वह ही है।
हाँ। और कुछ ज़्यादा ही बड़ा परिवार है वह।
क्या मतलब है आपका?
वह तुम्हारी बहन है,
पर तुम उससे अपना अभिभावक बनने की आशा रखते हो।
साथ ही, तुम उसके भाई हो,
पर वह आशा करती है कि तुम उसके पति की भूमिका निभाओ।
यह...
यह एक हानिकारक चलन है।
हाँ, मैंने इसके बारे में ऐसा तो कभी सोचा ही नहीं था।
लगता है अभी हमें बातचीत यहीं ख़त्म करनी पड़ेगी,
पर मैं अगली बार तुमसे इस भाई-बहन से संबंधित मुद्दों पर और चर्चा करना चाहूँगा, ठीक है?
-ज़रूर। धन्यवाद, डॉ. आइक। -ठीक है।
अरे, हाँ, मेरे पास तुम्हारे लिए कुछ काम है।
सच में?
मेरा एक मरीज़ ब्रॉडवे का निर्माता है।
उसे अपने नए शो के लिए कपड़ा चाहिए, तो मुझे तुम्हारा ख़्याल आया।
यह तो बहुत शानदार अवसर लग रहा है।
धन्यवाद।
मैं बस...
मुझे नहीं लगता मैं इतना बड़ा काम संभाल पाऊँगा।
तुम्हारी मर्ज़ी।
मैं अवसर दे सकता हूँ, परिणाम मेरे हाथ में नहीं है।
तुमने अभी कहा कि एएफ़सी थोड़ी मुश्किल में है...
तो शायद समय आ गया है कि तुम कुछ हाथ-पैर मारो।
थोड़ा प्रयास करो।
अब और "ठीक हूँ" नहीं।
जीसस क्राइस्ट सुपरस्टार ऐन्ड्रयू लॉयड वेबर - टिम राइस
-मार्टी? मार्टी मार्कोविट्ज़? -जी।
-यहाँ ऊपर आ जाओ तो हम बात कर लेंगे। -ठीक है।
यक़ीन मानो, यह जूलियार्ड से कहीं छोटा रास्ता होगा।
बाप रे।
तो, तुम हो आइक के आदमी?
हाँ।
बहुत बढ़िया थेरेपिस्ट है।
मेरे दो तलाक़ों के दौरान उसने मेरी मदद की।
आशा है, सब ठीक रहा तो जल्दी ही तीसरा तलाक़ भी हो जाएगा।
ख़ैर, हम एक महीने से भी कम समय में "जीसस क्राइस्ट सुपरस्टार" प्रस्तुत करने वाले हैं।
तुम्हें इसके बारे में पता है?
मैं उनसे कभी मिला नहीं हूँ पर उनके काम से परिचित हूँ।
तो, निर्देशक के मन में एक पूरा दृश्य है
-जहाँ हमारी पृष्ठभूमि झिलमिलाती हुई चमचम करती है... -अच्छा।
...और मसीहा को सीधे स्वर्ग की ओर ले जाती है।
-अँ-हँ। -पर मैं एक चीज बता दूँ,
यह निर्देशक कोई सस्ता निर्देशक नहीं है।
तो जहाँ तक स्वर्ग के प्रवेशद्वार की बात है, हमें वह सस्ता चाहिए।
मैं समझता हूँ।
पर मैं आपसे साफ़ बात करूँगा।
हमने पहले कभी इतना बड़ा काम नहीं किया है।
तो, फिर आइक ने हमें क्यों मिलवाया अगर तुम यह काम नहीं कर सकते थे?
ख़ैर...
वह, मैंने कहा हमने यह कभी किया नहीं है, मैंने यह नहीं कहा हम कर नहीं सकते।
हम अपना काम आजकल काफ़ी बढ़ा रहे हैं।
हाँ, मुझे किसी का बलि का बकरा नहीं बनना है।
मुझे अफ़सोस है तुम इतनी दूर आए...
देखो, मैं तुम्हें कुछ बताता हूँ, बैनी।
तुमने कहा "बलि का बकरा।"
हाई स्कूल में मुझे बलि का बकरा बनने जैसी स्थिति से गुज़रना पड़ा था।
सच में।
और वे बहुत शानदार जीव होते हैं।
बलि का बकरा बनना तो हमारे लिए बड़े भाग्य की बात है।
मैं जाकर अपनी टीम से बात करता हूँ।
हम आपसे फिर संपर्क करेंगे।
मुझे यक़ीन है हम आपका काम कर लेंगे।
मुझे नहीं लगता हम उसका काम कर पाएँगे।
अच्छा। मान भी जाओ, आप लोग। चलो थोड़ा सोचें।
कुछ नया सोचने की कोशिश करें, ठीक है?
यह हमारे लिए एक बहुत बड़ा अवसर है। मतलब, यह कितना रोमांचक है।
इतना ज़्यादा कपड़ा हम लाएँगे कहाँ से?
क्या बोल रहे हो, ब्रूस। हमारे सभी आपूर्तीकर्ता हैं ना?
कोई तो होगा जो ज़्यादा कपड़ा दे सकता होगा।
ज़रूर, मार्टी। पर इतना ढेर सारा कपड़ा, मेरा मतलब...
उस पर काम शुरू करने से पहले ही 20 हज़ार लग जाएगा।
सच में? फिर तो कपड़े पर प्रक्रियाएँ करने में...
और 20 प्रतिशत।
ठीक है। तो, कौन कोई तरीका सुझाएगा जिससे हम अपनी लागत कम कर सकें?
-ब्रूस। -मैंने अपना हाथ नहीं उठाया।
कोई बात नहीं। कोई भी सुझाव बुरा नहीं है। हम बस सलाह-मश्वरा कर रहे हैं।
जो भी तुम्हारे दिमाग़ में आता है। कुछ भी जो...
समझ रहे हो, बस, कुछ भी... बस...
कोई भी चाहे कोई बुरा सुझाव ही दो ताकि... बस बातचीत शुरू तो हो।
बुरा सुझाव सुन कर भी मुझे ख़ुशी होगी।
अगर हम...
...एल्यूमीनियम फ़ॉयल इस्तेमाल करें?
ब्रूस, क्या बोल रहे हो तुम?
-तुमने ही बुरा सुझाव देने को कहा था। -ठीक है। माफ़ करना, तुम सही हो।
कैथी, तुम्हारे दिमाग़ में सबसे पहली चीज़ क्या आती है?
सोचो मत।
फ़ॉनडू।
ठीक है। अच्छा, फिर कोशिश करो।
बस बोल दो। उसके बारे में सोचो मत।
फ़ॉनडू। माफ़ करना।
ठीक है। यह, बिना सोचे, हमारी आज तक की सबसे बुरी मीटिंग रही है, अच्छा?
मैं बस सबको यह बात खुले आम कहना चाहता हूँ।
मैं उन लोगों को इकट्ठा नहीं कर पाया।
वे तो बस वही सब कारण बता रहे थे जिसकी वजह से यह नहीं हो सकता।
-तुम परेशान लग रहे हो। -मैं ठीक हूँ।
मेरे पास 20 का ही नोट है। मैं...
मैं छुट्टा लाना हर बार भूल जाता हूँ।
फिर से कोशिश करो।
मैं परेशान हूँ। तुम सही कह रहे हो।
हमें यह इतना बड़ा अवसर मिला है, तुम्हारी मेहरबानी से, और...
पर वे लोग कुछ सोचने को ही तैयार नहीं थे।
बाधाओं में एक बात यह है कि तुम्हारे पास विकल्प होता है।
तुम उन्हें या तो एक अड़चन मान लो
-या उन्हें उपहार समझ लो। -सही है।
वे या तो रास्ते के रोड़े बनेंगी या सफलता के सोपान होंगी।
हाँ।
क्योंकि एक बाधा तुम्हें मजबूर करती है कि तुम ज़रूरत के मुताबिक ख़ुद को ढालो, सीखो और बदलो।
हाँ। बिल्कुल सही।
पता है, जब तुम ऐसे बोलते हो,
मैं बहुत प्रेरित महसूस करता हूँ।
जैसे कि मैं कुछ भी कर सकता हूँ।
क्या तुमने कभी सोचा है,
और मुझे यह भी नहीं पता कि इसे ठीक तरह क्या कहते हैं,
पर तुमने... औद्योगिक मनोविज्ञान करने के बारे में सोचा है?
-कहना क्या चाहते हो? -मेरे कर्मचारी। वे अटके हुए हैं।
उनके दिमाग़ अतीत में ही अटके हुए हैं।
शायद तुम उन्हें प्रेरित कर पाओ।
उन्हें दिखा पाओ कि कैसे हाथ-पैर मारने चाहिए?
उन्हें सिखा पाओ कि कैसे प्रयास करते हैं।
मैंने ऐसा पहले कभी कुछ किया नहीं है।
तो, यह कोई अड़चन है या उपहार है?
धन्यवाद। यहाँ आना मेरे लिए सम्मान की बात है।
मेरा नाम आइज़ैक स्टीवन्स है।
मार्टी ने मेहरबानी करके मुझे यह दे दी थी।
एएफ़सी की आचार संहिता और कर्मचारियों की निर्देश-पुस्तिका।
मैं समझता हूँ आप सबने यह पढ़ी होगी।
-नहीं। -हाँ।
नहीं।
-हाँ। -मैंने यह कल रात पढ़ी है।
और यह बहुत बढ़िया लिखी गई है।
क्या मैं आप सबको एक छोटी सी सलाह दे सकता हूँ?
अतीत को भूल जाओ। अब भविष्य शुरू होता है।
मैं आप सबसे आज हमारी मानसिकता के बारे में बात करने आया हूँ
क्योंकि हमारी दुनिया बदलने की ओर हमारा पहला कदम होता है,
-दुनिया देखने के हमारे नज़रिये को बदलना। -मार्टी?
-यह बात समझ आ रही है? -मार्टी?
हे भगवान। उस वकील ने तीन बार मुझे हाथ लगाया।
मार्ट...
माफ़ करना।
-यह लो। -मुझे नहीं पता था एक और...
-हैलो। -मुझे पता है।
माफ़ करना। मेरा यह मतलब नहीं...
अंदर आ जाओ। हम एक कार्यशाला कर रहे हैं।
ऐसा है क्या?
कैथी, क्या मैं तुमसे एक सवाल पूछ सकता हूँ? तुम एक फूल को कैसे उगाती हो?
मैं आमतौर पर फूल उगाती ही नहीं हूँ।
-क्या? तुम लोग हँस क्यों रहे हो? मैं नहीं उगाती। -कैथी।
यह आदमी है कौन?
मार्टी का कहना है यह एक औद्योगिक मनोवैज्ञानिक है।
-...और वह मर जाता है, है ना? तो... -हाँ। अह-हँ।
दुनिया की हर एक चीज़ उस फूल की तरह है।
अगर हम विकसित नहीं हो रहे और फल-फूल नहीं रहे, तो हम मर रहे हैं।
हमारे पास केवल दो ही विकल्प हैं।
तो, हाथ उठाइए।
कौन जीना चाहता है?
कौन चाहता है उनके संबंध उन्नति करें और फलें-फूलें?
कौन चाहता है उनका करियर उन्नति करे और फले-फूले?
कौन चाहता है उनके जीवन का हर पहलू उन्नति करे और फले-फूले?
मार्टी, क्या मैं तुमसे एक पल बात कर सकती हूँ?
अभी नहीं।
फ़िलिस।
उन्नति करना और फलना-फूलना?
-क्या? -उन्नति करना है और फलना-फूलना है?
मेरा नाम भी लिख लीजिए।
कृपया।
चलिए, यह बड़े साहब जिस नए काम की बात करना चाहते हैं,
उस पर चर्चा करने के लिए हम असीमित क्षमता की मानसिकता का प्रयोग करें। मार्टी?
अच्छा, तो हमें कोई ऐसा तरीका ढूँढना है, कल से पहले,
जिससे हम बिना दिवालिया हुए पृष्ठभूमि के परदे बनाने के लिए अपना प्रस्ताव पेश कर सकें।
कोई सुझाव हैं कि कहाँ से शुरू करें?
कोई नहीं।
याद रखिए, शुरू करने के लिए हमें समस्या को छोटे-छोटे हिस्सों में बाँटना होगा।
हम इस परदे को बनाने की लागत को... अलग-अलग हिस्सों में बाँट कर देखें?
बहुत बढ़िया। कोई ब्रूस का ध्यान रखो क्योंकि यह बहुत समझदारी से काम कर रहा है।
कपड़े का दाम ही 20,000 डॉलर है।
पर वह उस पर सारी प्रक्रियाएँ करने से पहले...
-क्या? -सुना जो मैंने सुना?
-मैंने "पर" शब्द सुना। -हाँ?
मैंने कहा क्या?
तुमने कहा है। यह सही है। अफ़सोस, मार्टी।
बड़े साहब को भी उसका ध्यान रखना पड़ेगा।
-ठीक है। -अपने कर्मों का फल तो भुगतना ही पड़ेगा, मेरे दोस्त।
जुर्माना भर रहा हूँ।
"पर" शब्द इस्तेमाल करने के लिए माफ़ी चाहता हूँ। अच्छा, मैं दूसरे शब्दों में कहता हूँ।
कपड़े पर प्रक्रियाएँ करने से प्रस्तावित दाम बहुत ज़्यादा हो जाएगा।
तो, प्रक्रियाएँ क्या-क्या हैं?
उसे साफ़ करना और उसे अग्निरोधक बनाना।
और फिर मज़दूरी भी है।
अग्निरोधक?
ये चीज़ें अक़्सर कितनी बार आग पकड़ती हैं?
कोई ज़्यादा नहीं। तथ्यों के आधार पर देखा जाए तो, अग्निरोधी बनाने की ज़रूरत नहीं है।
मेरा मतलब, इन चीज़ों में आग लगने की संभावना ना के बराबर है।
संभावना कम है क्योंकि उनमें अग्निरोधी तत्व लगे होते हैं।
फ़िलिस, क्या तुमने कभी यह कथन सुना है,
"गीली सड़कें बारिश का कारण बनती हैं?"
क्या तुमने कभी यह कथन सुना है, "आपराधिक उपेक्षा से हुई हत्या?"
हम समस्याएँ सुलझा रहे हैं, नई समस्याएँ पैदा नहीं करना चाहते।
पर औद्योगिक मानक कहता है, सामग्री को अग्निरोधक बनाना...
-फ़िलिस! -तुम तो...
-यह "पर" वाली बकवास मैं नहीं झेल सकती। -यह "पर" शब्द इस्तेमाल हुआ।
बोतल में एक डॉलर डालो।
-पर औद्योगिक मानक... -दोबारा "पर" का इस्तेमाल।
-यह औद्योगिक... -लगातार दो बार।
मैं डाल देता हूँ, फ़िल।
ठीक है। देखो, हमें ख़ुद से क्या सवाल पूछने चाहिए?
मेरी कार्यशाला को याद करो। यहाँ कोई रसायन बनाने वाले हैं?
हमें स्वयं से पूछना चाहिए कि इस बाधा को उपहार में कैसे बदलें।
बिल्कुल सही, ब्रूस।
-यह पागलपन है। -यह हम कैसे कर सकते हैं?
-माफ़ करना। -सोचो।
हमें उन्हें अग्निरोधक बनाना ही पड़ेगा क्योंकि वे गरम बत्तियों के पास होंगे।
हालाँकि मेरे विचार में केवल ऊपर वाला हिस्सा बत्तियों के पास होगा।
बशर्ते हम केवल सबसे ऊपर वाला हिस्सा अग्निरोधक बनाएँ,
क्योंकि परदे के केवल उसी हिस्से को आग लग सकती है।
पता है तुम अभी क्या कर रहे हो?
-नहीं। -सच में, तुम्हें नहीं पता?
क्या तुम में से किसी को पता है यह अभी क्या कर रहा है?
-नहीं। -नहीं।
तुम असीमित क्षमता के साथ सोच रहे हो।
तुम यह कर रहे हो।
तुम असीमित क्षमता के साथ सोच रहे हो।
माफ़ करना, पर यह पागलपन है।
-तुम ऐसा नहीं कर सकते। -नहीं।
तुम परदे के केवल ऊपर वाले हिस्से को अग्निरोधक बनाकर...
-नहीं! नहीं। -...काम ख़त्म नहीं कर सकते।
पागलपन तो यह है कि इससे पहले कभी किसी ने ऐसा नहीं सोचा।
तभी तो यह बड़ा साहब है।
अब हालात बढ़िया हैं।
थोड़ा आराम कर लो। तुम इसके हक़दार हो। मुझे तुम पर गर्व है।
मुझे बहुत जोश महसूस हो रहा है।
तुम्हें जोश महसूस हो रहा है?
-तुम्हें जोश महसूस हो रहा है? -बहुत ज़्यादा।
-हम ब्रॉडवे जा रहे हैं, यार। -मार्टी, क्या वह आइक है?
क्या वह डॉ. आइक है?
वह यहाँ क्या कर रहा है?
हमारी मदद कर रहा है। तुम्हें क्या लगता है?
वह मेरे लिए बहुत अच्छा रहा है।
मुझे लगा वह हम सब की मदद कर पाएगा। और उसने की।
क्या उसे इस तरह की चीज़ करने की अनुमति है भी?
वह चमत्कारी जादूगर है। उसने मेरी ज़िंदगी बदल दी है।
-मेरा मतलब, उसने मुझे बदल दिया है। -मार्टी, मैं तुम्हें बदलना नहीं चाहती थी।
ख़ैर, मैं बदल तो गया हूँ।
मुझे पुराना मार्टी पसंद नहीं था। वह बहुत ख़राब हालत में था।
मेरा मतलब, यह चीज़ कि तुम और मैं अभी यह छोटी सी बहस कर रहे हैं
और मैं डर के मारे थर-थर काँप नहीं रहा?
यह मेरे लिए निजी तौर पर जीत है।
पर मुझे पुराना मार्टी पसंद था।
पर नहीं। पर बिल्कुल नहीं।
पुराना मार्टी ख़ुश नहीं था।
फ़िल, मैं अभी भी मैं हो सकता हूँ, है ना?
एक मज़बूत, आत्मविश्वासी व्यक्ति बन कर।
एक मर्द बन कर।
डॉ. आइक ने मुझे यह सिखाया है।
क्या तुम्हें सच में इस बकवास पर यक़ीन है?
मुझे बस इतना पता है डॉ. आइक मुझे ख़ुशी देते हैं।
पर यह बातचीत मुझे ख़ुशी नहीं दे रही।
देखा, जब से यह मिला है, हम आपस में लड़ रहे हैं।
तो लड़ना बंद करो। उसे एक मौक़ा तो दो।
-मैं... -ठीक है।
मैं कोशिश करूँगी, पर... मेरा मतलब, मैं कोशिश कर रही हूँ।
हाँ। ठीक है।
क्या दिन था। कमाल का था।
बहुत मज़ा आया। बहुत रोमांचक था।
-यह तो अच्छी बात है, जान। -पता है, मुझे अपने काम से प्यार है।
पर तुम बड़े-बड़े मसले कुछ घंटों में नहीं सुलझा सकते।
पर इस बार, हमने अपनी कमर कसी, एक हल ढूँढा,
और उसका नतीजा ब्रॉडवे पर नज़र आएगा।
-लगता है तुमने उन्हें बहुत बड़ी मुसीबत से बचा लिया। -हाँ, कुछ ऐसा ही किया।
-और साथ ही अच्छी कमाई भी की। -सच में?
हाँ। मार्टी को मुझे सारी कार्यशाला के पैसे देने होंगे,
और साथ ही, इसे करने के लिए मुझे जिन मरीज़ों की मुलाकातें रद्द करनी पड़ीं, उनके भी।
बाप रे। क्या ऐसा करना ठीक है?
मेरा मतलब, क्या ऐसा कर सकते हैं?
मैंने सारा काम किया है ना?
-जानती हूँ। बस, ऐसा लग रहा है... -पता है, यह अजीब है।
लोगों को उनकी क्षमता देखने में मदद करने से मुझे अपनी क्षमता याद आ गई।
वे सभी चीज़ें जो मैं करना चाहता हूँ।
हाँ, पर तुम जो कर रहे हो, तुम तो उसमें पहले ही बहुत अच्छे हो।
जानता हूँ, पर मैं और ज़्यादा करना चाहता हूँ।
मैं किताबें लिखना चाहता हूँ। पढ़ाना चाहता हूँ। मैं कोई व्यापार शुरू करना चाहता हूँ।
मैं मार्टी को कई महीनों से कह रहा हूँ कि उसे थोड़े हाथ-पैर मारने चाहिए।
कुछ प्रयास करने चाहिए। मुझे अपनी ख़ुद की सलाह माननी चाहिए।
वाह।
यह कितनी अद्भुत बात कही तुमने
क्योंकि, दरअसल, मैं वापस पढ़ाई शुरू करने के बारे में सोच रही थी।
तो कल जाकर मैं एक आवेदन पत्र ले आती हूँ।
जान, उसमें पैसा ख़र्च होता है। कमाई नहीं होती।
नहीं, मैं जानती हूँ। पर हाथ-पैर मारने और प्रयास करने के संदर्भ में कह रही थी।
तुम कितनी मज़ेदार हो।
मैं अपने लिए एक भी लक्ष्य बना लूँ तो उससे तुम्हारा जी क्यों छोटा होने लगता है?
मेरा कोई जी छोटा नहीं हो रहा।
-नहीं, मुझे लगता है यह... यह प्यारा है। -ठीक है।
-शुभ रात्रि, आइक। मैं सोने जा रही हूँ। -नहीं, नहीं।
-छोड़ो भी, ऐसे मत करो। -कैसे मत करो?
-जैसे कि... -थकी हुई हूँ?
ठीक है।
तुम जानती हो कि तुम मुझे बहुत बुद्धिमान और सुंदर लगती हो।
और मेरे लिए तुम्हारी ख़ुशी से बढ़कर और कुछ नहीं है।
सच में?
मुझे लगने लगा है कि यह हमारे लिए बहुत रोमांचक समय है।
हाँ।
हाँ, मुझे भी ऐसा लगता है।
मेरी छोटी सी ख़ूबसूरत जान। मेरी प्यारी...
तुम मेरा एएफ़सी वाला भाषण सुनना चाहोगी?
-अभी? -हाँ। 40 मिनट का है।
हाँ।
मुझसे मिलने के लिए धन्यवाद।
तुम्हारा स्वागत है।
मार्टी को नहीं पता मैं यहाँ आई हूँ। मैं इसे हम दोनों के बीच ही रखना चाहूँगी।
बेशक़। तो किस बारे में बात करना चाहती हो तुम?
मेरे विचार में हम दोनों यह जानते हैं।
मार्टी।
मैं जानती हूँ। तुम्हें लगेगा मैं उसकी ज़्यादा ही माँ की तरह चिंता करती हूँ।
मैं हमेशा कहती हूँ वह मेरा चौथा बच्चा है।
पर वह बच्चा नहीं है।
और वह तुम्हारा बच्चा नहीं है। वह एक वयस्क है।
शायद तुम्हें उसकी काबिलियत पर भरोसा नहीं है।
शायद नहीं हो।
पर मुझे यह पता है क्या सही है।
और एक थेरेपिस्ट का अपने मरीज़ के लिए बार मिट्ज़वाह आयोजित करना सामान्य नहीं है।
और एक थेरेपिस्ट का अपने मरीज़ के काम की जगह पर आना
सामान्य नहीं है।
कुछ सीमाएँ होनी ज़रूरी हैं।
यह वह औरत कह रही है जिसने मेरे रब्बी को फ़ोन किया और मेरे दफ़्तर में मुझ पर जासूसी करने आई है।
इस मामले में सीमाओं के बारे में क्या विचार है?
पता है...
मुझे दरअसल ख़ुशी हुई कि तुम आईं, फ़िलिस।
क्योंकि जबकि तुम अपने भाई की चिंता कर रही हो,
मुझे तुम्हारी चिंता हो रही है।
-मेरी? -हाँ, तुम्हारी।
तुमने अपने दोनों माँ-बाप खो दिए हैं। तुम्हारा तलाक़ हो रहा है।
और तब भी तुम यहाँ आईं क्योंकि तुम्हें मार्टी की चिंता है।
मेरा सवाल है, फ़िलिस की चिंता कौन करता है?
फ़िलिस का ध्यान कौन रखता है?
अपनी ज़िंदगी में कम से कम एक बार तो तुम ख़ुद को सबसे आगे क्यों नहीं रखतीं?
मुझे महसूस हो रहा है कि तुम्हें ख़ुद के बारे में बात करने का ज़्यादा अवसर नहीं मिलता।
यह सच है। मुझे नहीं मिलता।
तो चलो, ज़रा मार्टी को भूल जाते हैं। तुम्हारी बात करते हैं।
मुझे फिर से बताना, तुम्हारे पूर्व-पति का क्या नाम है?
डैनियल।
डैनियल? ठीक है। क्या मुझे उसे कमीना कहने की इजाज़त है?
बिल्कुल है।
तो, उस कमीने के बारे में बताओगी?
पता है क्या...
मैंने उसके माता-पिता की देखभाल की।
उसे एक परिवार दिया।
मैंने अपने काम को नज़रअंदाज़ करके हर तरह से उसका साथ दिया,
और जैसे ही उसे ज़रा सी सफलता मिली,
उसने अपनी कर्मचारी के साथ संबंध बना लिये।
यह काफ़ी तक़लीफ़देह होगा।
बिल्कुल है।
ऐसा लग रहा है कि तुम्हें कभी सराहना नहीं मिली।
-हाँ, कभी नहींं मिली। -तो तुम जो चाहती हो, उसका क्या?
तुम्हारी क्षमता का क्या?
या तुम दूसरों की देखभाल करने में ही व्यस्त रही हो?
वही।
ख़ैर, मुझे लगता है तुम बहुत बहादुर हो, फ़िलिस।
धन्यवाद।
और मैं देख सकता हूँ तुम कितनी मज़बूत हो।
धन्यवाद, डॉ. हर्शकॉफ़।
मुझे बताओ, तुम्हारे पिता के साथ तुम्हारा कैसा रिश्ता था?
वह मेरे साथ काफ़ी सख़्त थे।
जितने मार्टी के साथ थे, उससे ज़्यादा सख़्त?
मुझे लगा हम मार्टी की बात नहीं कर रहे।
-केवल तभी जब वह प्रासंगिक हो। -ठीक है।
मार्टी लड़का था, उनका पसंदीदा बच्चा।
वह कुछ भी करके... बच सकता था।
पर मेरे साथ...
पता नहीं, हम...
मैं कभी अपने पिता की उम्मीदों पर ख़री नहीं उतर पाई।
तो तुमने अपनी पूरी ज़िंदगी दूसरों को ख़ुश करने में बिता दी
क्योंकि तुम अपने पिता को ख़ुश नहीं कर पाईं।
शायद।
हाँ, यह बात एक तरह से सही लगती है।
तुम वाक़ई चीज़ें बहुत अच्छी तरह भाँप लेते हो।
मुझे बस एक ख़ास तरीक़े का व्यवहार नज़र आ रहा है।
धन्यवाद।
अच्छी ख़बर यह है
कि अपने व्यवहार का यह तरीक़ा समझ पाना चीज़ें बदलने की दिशा में पहला कदम है।
तुम्हें अब अपने भाई का अभिभावक बनने की ज़रूरत नहीं है।
तुम्हें अपने माता-पिता का अभिभावक बनने की ज़रूरत नहीं है।
तुम्हें उस कमीने का अभिभावक बनने की ज़रूरत नहीं है। तुम अब आख़िरकार केवल तुम हो सकती हो।
यह सुन कर कैसा लग रहा है?
कहना पड़ेगा, सुनकर बहुत अच्छा लग रहा है।
माँ और डैडी अब यहाँ नहीं हैं,
मार्टी आख़िरकार बड़ा हो रहा है,
तुम्हें अब उस कमीने के नख़रे उठाने की
या अनगिनत असफल व्यापारिक योजनाओं से ख़ुद को साबित करने की ज़रूरत नहीं है।
रुको, क्या?
क्या?
नहीं, तुमने अभी क्या कहा?
मैंने कहा तुम्हें अब उस कमीने के नख़रे उठाने की
-ज़रूरत नहीं... -नहीं। उसके बाद?
व्यापार? तुम्हें अब अपने... व्यापार की चिंता करने की ज़रूरत नहीं है।
-मैंने तो यह तुम्हें नहीं बताया। -तुमने...
नहीं, मैंने कहा कि मैंने अपना ख़ुद का...
मैंने अपना ख़ुद का व्यापार शुरू किया, पर मैंने नहीं कहा...
-यह तुम्हें किसने बताया? -तुम्हीं ने बताया।
नहीं, मैंने नहीं बताया। क्या मार्टी ने तुम्हें यह बताया?
देखो, मुद्दे की बात यह है कि तुम अब आज़ाद हो, जो करना चाहो...
नहीं। मुद्दे की बात यह है कि यह सही नहीं लग रहा।
छोड़ो भी। हम कितने अच्छे से बात कर रहे थे।
-आओ, बैठो। -धन्यवाद, डॉक्टर।
मैं आभारी हूँ कि आप मुझसे मिले।
और मैं आपकी एहसानमंद हूँ कि आप मेरे भाई की मदद कर पा रहे हैं।
समस्या क्या है, फ़िलिस?
क्योंकि ऐसा लगता है जैसे तुम्हें मुझसे कोई समस्या है।
आप एक अच्छे आदमी हैं, और बढ़िया थेरेपिस्ट हैं।
और मेरे पास आपके जितना दिमाग़ नहीं है,
ना ही मैं आप जितनी शिक्षित हूँ और ना ही मेरे पास आपके जितनी डिग्रियाँ हैं।
पर मुझ में स्वाभाविक सूझ-बूझ ज़रूर है।
और मुझे आप पर भरोसा नहीं है, डॉ. हर्शकॉफ़।
इसलिए आप सावधान रहिएगा।
क्योंकि मैं आप पर नज़र रखूँगी।
यह बहुत बढ़िया लग रहा है। धन्यवाद। इतनी मेहनत करने के लिए धन्यवाद।
-हैलो, डॉ. आइक। -हैलो, मार्टी।
कैसा लगा तुम्हें?
बहुत शानदार लग रहा है।
सच में लग रहा है, है ना? और यह सब आप ही की बदौलत है।
हमने काफ़ी बढ़िया तरक्की की है।
अफ़सोस इसे ख़त्म करना पड़ेगा।
तुम्हारी बहन मुझसे मिलने आई थी।
-क्या? -फ़िलिस मेरे दफ़्तर आई थी।
मुझे समझ नहीं आ रहा आप क्या कह रहे हैं।
फ़िलिस?
इस औरत की मुझसे कोई निजी दुश्मनी है।
यह सच नहीं है।
मेरा थैरेपी के लिए जाना, यह उसी का सुझाव था, याद है?
-मैंने तुम्हें यह पहले बताया था। -हाँ।
क्योंकि वह चाहती है कि तुम किसी काम के रहो।
क्योंकि वह तुम्हारा इस्तेमाल करना चाहती है, पैसों के लिए,
अपने बच्चों की देखभाल करवाने के लिए...
तुम आख़िर कब इस औरत के विरुद्ध खड़े होगे?
क्योंकि जब तक तुम ऐसा नहीं करोगे, तुम दोनों बड़े नहीं होगे।
तुम्हें कोई पत्नी तो बिल्कुल नहीं मिलेगी, तब तक तो नहीं जब तक वह तुम्हारी पत्नी बनी रहेगी।
मुझे अफ़सोस है, मार्टी।
मैं ऐसे काम नहीं कर सकता। मैं छोड़ रहा हूँ।
नहीं, ऐसा मत कहो।
मैं तुम्हारा इलाज करना चाहता हूँ, मार्टी।
-मैं मदद करना चाहता हूँ। -तुम मेरी मदद कर रहे हो।
पर मैं इस तरह की बकवास बरदाश्त नहीं करूँगा।
-यह तुमने "पर" शब्द इस्तेमाल किया। -कभी-कभी "पर" शब्द का इस्तेमाल ज़रूरी होता है।
कभी-कभी "पर" शब्द सीमाएँ तय करता है।
डॉ. आइक, मैं वादा करता हूँ। आपको फिर कभी उससे बात नहीं करनी पड़ेगी।
मैं उससे बात करूँगा। उसकी बस आजकल हालत ख़राब चल रही है।
और वह तुम्हें भी अपने साथ नीचे खींचना चाहती है।
वह तुम्हें समय के दायरे में कैद रखना चाहती है।
मार्टी, तुमने इतनी बढ़िया तरक्की की है।
और तुम किसी शानदार चीज़ की कग़ार पर हो।
मुझे अफ़सोस है हमारा एक-साथ करने वाला काम हम ख़त्म नहीं कर पाएँगे।
डॉ. आइक, कृपया मान जाइए।
कार्यक्रम की पहली रात के मज़े लेना।
और अपनी बहन को बता देना वह जीत गई।
-वह तुम्हें रख सकती है। -देखिए...
मुझे आपकी ज़रूरत है। मैं आप दोनों में से एक को चुनना नहीं चाहता।
तुम्हें यह करने की ज़रूरत नहीं है। मैं कभी किसी भाई-बहन के बीच नहीं आऊँगा।
तब भी नहीं जब मुझे नज़र आ रहा है कि एक, दूसरे को बरबाद कर रही है।
मेरी शुभकामनाएँ तुम्हारे साथ हैं, मार्टी।
माफ़ करना, अर्विंग। मार्टी आमतौर पर देर नहीं करता।
-नहीं, फ़िलिस। कोई बात नहीं। -ठीक है।
जब तक हम इंतज़ार कर रहे हैं, तुम मुझे बता दो हमें आज क्या करना है?
मुख्य रूप से, मुझे ट्रस्ट से पैसा अपने निजी खाते में हस्तांतरित करना है,
और जल्दी।
नहीं तो, मुझे अपने बच्चों को बंजारों को बेचना पड़ेगा।
रुकिए, क्या?
यह बस कहने की बात है, बेटा।
-मदद करके ख़ुशी होगी। -धन्यवाद।
तो, पैसा हस्तांतरित करने के लिए, तुम्हें यह एक फ़ॉर्म भरना पड़ेगा।
हम यह तुम्हारे लिए भर देंगे। तुम साइन कर देना।
और फिर मार्टी को दूसरा फ़ॉर्म साइन करना होगा।
ठीक है, बढ़िया। वह बस आता ही होगा। मैं...
ठीक है।
तुम मेरे सिर पर ना खड़ी रहो तो बेहतर नहीं होगा?
बच्चों के पास चली जाओ, कृपया?
ऐसे मुझे घबराहट हो रही है। बस बैठ जाओ, कृपया।
मार्टी?
सुनो ज़रा।
कहाँ थे तुम?
तुम कहाँ थीं?
वकील के पास तुम्हारा इंतज़ार कर रही थी।
और उससे पहले? तुम डॉ. आइक के पास गई थीं।
देखा?
उसने तुम्हें बता दिया। मैंने उसे तुम्हें ना बताने को कहा था, पर उसने बता दिया।
यह एक परीक्षा थी, और वह फ़ेल हो गया।
तुम्हें मेरे साथ सम्मान से पेश आना शुरू करना और मुझे कम समझना बंद करना होगा।
देखो, मार्टी।
मैं उसका आकर्षण समझती हूँ, ठीक है? हमारी बातचीत के दैरान वह बहुत अच्छे से पेश आया।
पर उसकी कोई सीमाएँ नहीं हैं और मुझे उस पर भरोसा नहीं है।
तुम्हें जैसे आदमियों की बहुत अच्छी परख है।
देखो, मैं तुम्हारी बेकार बातों से अभी नहीं निबट सकती।
और तुम्हारा मुझे हमेशा यूँ नीचे खींचना, मुझे समय के दायरे में कैद रखना,
इस सबसे मैं नहीं निबट सकता।
कमीनों जैसा बरताव बंद करो,
और वह ट्रस्ट खोलो ताकि मैं अपनी ज़िंदगी में दूसरे कमीने से निबट सकूँ।
नहीं। मैं यह नहीं करूँगा।
मुझे तुम्हें अधिकार देना बंद करना होगा।
क्या बोल रहे हो तुम, मुझे अधिकार देना? वह मेरा पैसा है।
हम दोनों में से कोई आगे नहीं बढ़ पाएगा
अगर मैं सारा समय तुम्हारे सामने झुकता रहूँगा।
-यह उसके कारण है, है ना? -माँ और डैडी ने मुझे संरक्षक बनाया था।
और अगर मैं तुम्हें ऐसे ही पैसे देता रहा, तो तुम कभी नहीं सीखोगी।
तो हाँ, मुझे तुम्हें अधिकार देना बंद करना होगा।
यह तुम नहीं बोल रहे हो।
यह वह घटिया डॉक्टर बोल रहा है।
नहीं, यह मैं तुम्हें कह रहा हूँ कि इस समय
हमारे रिश्ते की कोई स्वस्थ सीमाएँ नहीं हैं।
तुम बोल भी क्या रहे हो, स्वस्थ सीमाएँ?
तुम्हारे मनोवैज्ञानिक ने तुम्हारे दफ़्तर में एक कार्यशाला आयोजित की, मार्टी!
तुमने रब्बी को मेरे बार मिट्ज़वाह के बारे में फ़ोन किया।
-हे भगवान। -तुम मुझसे एक बच्चे की तरह बरताव करती हो।
भगवान ना करे कि तुम एक बच्चे जैसा महसूस करो अपने बार मिट्ज़वाह पर।
और फिर तुम मेरे थेरेपिस्ट के पास गईं?
तुम्हारी हिम्मत कैसे हुई अपने थेरेपिस्ट के कहने पर मुझे मेरे पैसे ना देने की।
यह मेरा फ़ैसला है।
यक़ीनन तुम्हें ऐसा लगता है, मार्टी, क्योंकि वह तुम्हारे दिमाग़ में घुसा हुआ है।
तो जब मैं यह कहूँगी, आशा है वहाँ बैठे तुम दोनों मुझे सुन पाओगे।
हैलो, मार्टी। हैलो, आइक।
भाड़ में जाओ!
हैलो।
हैलो, बॉनी। तुम्हें मिलकर बहुत अच्छा लगा।
तुम्हें भी। तुम ठीक हो? थोड़े मुरझाए लग रहे हो।
मुश्किल दिन था।
आओ, अंदर आ जाओ।
अच्छा। ठीक है।
पता है मुझे तुम पर कितना गर्व है?
तुमने सीमाएँ तय कीं, तुमने हाथ-पैर मारे और देखो, उस सबसे अब तुम कहाँ पहुँच गए।
धन्यवाद, डॉ. आइक, यह मेरे लिए बहुत मायने रखता है।
वह पृष्ठभूमि देखो ज़रा। वह हमारी पृष्ठभूमि है।
वे हमारी पृष्ठभूमि को देख रहे हैं!
-देख रहे हैं। -कितना ज़बरदस्त लग रहा है, लटकता हुआ।
भव्य लग रहा है।
मुझे नहीं पता
-क्या उसने मोमबत्ती पकड़ी हुई है? -उससे कैसे प्यार करूँ
तुमने उन्हें बता तो दिया था ना कि तुमने अग्निरोधन बहुत कम किया है?
नहीं। नहीं, मैंने बस कहा कि ये एक विशेष प्रदर्शन के लिए विशेष परदे हैं।
ना, मुझे यक़ीन है सब ठीक होगा।
हाँ। है ना?
यह सच में यीशू जैसा लग रहा है।
जब मैंने ख़ुद को देखा
रुको, अब एक और मोमबत्ती आ रही है।
हाँ। हाँ।
अच्छा, अब तीन मोमबत्तियाँ हो गईं हैं। अब वहाँ तीन असली मोमबत्तियाँ हैं।
अब वहाँ... हाँ, अब वहाँ तीन मोमबत्तियाँ हैं।
इनका जाली के क़रीब होना मुझे ठीक नहीं लग रहा।
-हाँ, मेरी इच्छा हो रही है ये स्टेज से नीचे आ जाएँ। -हाँ।
-अगर ये स्टेज से नीचे आ जाएँ, तो... -बेहतर होगा।
बस एक और
यह क्या...
क्या मैं उसे नीचे लाऊँ?
उफ़, ये तो बहुत ज़्यादा मोमबत्तियाँ हो गईं।
यह उस दौर के अनुसार सही नहीं है।
उस समय मोमबत्तियाँ नहीं होती थीं।
हे भगवान। वह क्या है, मशाल?
मैंने कभी नहीं सोचा था मेरा यह हाल होगा
क्या यह असली आग है, या स्टेज वाली आग है?
स्टेज वाली आग क्या होता है?
-यह किसी हवाई दावत की तरह है। -या क्लैन के किसी जुलूस की तरह।
यीशू कितने लचकदार हैं।
क्या तुम्हें धुएँ की गंध आ रही है?
-हाँ। -मुझे धुएँ की गंध आ रही है।
किसी और को? क्या आपको धुएँ की गंध आ रही है?
नहीं?
हे भगवान। भागो मत! कृपया।
मुझे लग रहा है मुझे उल्टी आ जाएगी।
यहाँ और दस मिनटों में आग की लपटें नज़र...
किसी को फ़ायर अलार्म बजाना चाहिए।
-हाँ। जाओ जाकर बजाओ। -मैं जाकर फ़ायर अलार्म बजाता हूँ।
-जाओ जाकर... जाकर अलार्म बजाओ। -मैं उससे कितना प्यार करती हूँ
-जाकर बजाओ। -मैं जाकर फ़ायर अलार्म बजाता हूँ।
मैं बस यह कर देता हूँ।
ठीक है। अच्छा। ठीक है।
हैलो। हैलो, डॉन।
-क्या मार्टी है यहाँ? -हाँ, वह यहाँ नहीं है।
-नहीं है? -वह कुछ देर पहले कहीं बाहर गया था।
ठीक है। चलो, वह जल्दी ही वापस आ जाएगा। मैं जाकर उसका इंतज़ार कर लेती हूँ।
-बेशक़। ऊपर चली जाओ। -ठीक है।
मैं मार्टी के बार मिट्ज़वाह पर जम कर नाचा
प्लेबिल जीसस क्राइस्ट सुपरस्टार
दो अलग-अलग लोगों ने पृष्ठभूमि की तारीफ़ की।
दो?
हे भगवान। यह तो एक सपने की तरह है।
बहुत बढ़िया पृष्ठ भूमि थी।
तुम्हें और ग्राहक मिलने वाले हैं, मेरा भरोसा करो।
हे भगवान। सावधान हो जाओ।
क्या वह रॉल जूलिया है वहाँ पर?
पाँच बजे वाली दिशा में देखो।
मुझे लगता है वही है।
आइक, मैं थोड़ा थक गई हूँ। घर चलें?
घर? क्या... यह पहली रात है।
तुम्हारा पति ब्रॉडवे का महाराजा है। अभी तो रात जवान है।
वह पक्का रॉल जूलिया ही है।
ठीक है। मैं टैक्सी ले लूँगी और तुम लड़के बाहर रह कर मज़े करो।
तुम लोग इसके हक़दार हो।
ठीक है।
-बहुत बढ़िया काम किया। -धन्यवाद, बॉनी। शुभ रात्रि।
-मार्टी। -क्या?
मेरी तस्वीर खींचो, पर ऐसे कोण से लेना कि रॉल उसमें आ जाए।
अच्छा।
एक कदम दाईं ओर।
हाँ।
छोटा सा कदम, वहाँ।
हाँ। ठीक है, बढ़िया।
-तुमने तस्वीर ली? -ओह, ले ली।
हाँ?
-बढ़िया। -क्या रात है।
-कमाल की रात है। -देखा क्या होता है जब तुम प्रयास करते हो?
शाबाश, मार्टी।
नहीं। मेरा मतलब, यह सब आपके कारण हुआ है।
नहीं, नहीं। ख़बरदार जो अपना श्रेय किसी और को दिया।
तुम्हें ख़ुद पर गर्व होना चाहिए। मुझे तुम पर गर्व है।
मैं कभी तुम्हारा एहसान नहीं चुका पाऊँगा।
नहीं।
बशर्ते...
क्या तुम एएफ़सी में आकर काम करना चाहोगे?
एक पूर्णकालिक सलाहकार के तौर पर?
क्या तुम सच कह रहे हो?
हाँ। मैं यहाँ तक केवल तुम्हारे कारण पहुँच पाया हूँ।
देखो हम एक साथ क्या कुछ प्राप्त कर सकते हैं।
मुझे सोचने दो... ठीक है।
मुझे लगा तुम कहीं नहीं ना कह दो।
नहीं, मेरे विचार में यह शानदार... बहुत शानदार है।
ठीक है।
वाह।
-मेरा मतलब... -क्या रात है।
-यह बेहतर से बेहतर होती जा रही है। -और उससे भी बेहतर हो रही है।
मैंने बार के पास डैनियल जे. ट्रवांटी को देखा, कसम से।
-"हिल स्ट्रीट" वाला? -"हिल स्ट्रीट" वाला।
चलो। उसके साथ एक तस्वीर खिंचवाते हैं।
कोई है?
उफ़। उफ़।
सीमाएँ लांघने के बारे में यह कैसा लगा?
भगवान।
-हैलो? -डॉ. आइक, मार्टी बोल रहा हूँ।
मुझे एक बहुत ज़रूरी काम आ पड़ा है।
हे, भग... यार, रात के दो बजे हैं, अच्छा?
-हम अपने अगले सेशन में बात करेंगे। -रुको। मेरे घर पर चोरी हो गई है।
फ़िलिस ने की है।
क्या?
क्या चुराया है उसने?
सारे गहने।
दरअसल, मेरे माता-पिता के गहने जो हमें विरासत में मिले थे।
मुझे पता नहीं कितने के। शायद...
शायद पाँच लाख के होंगे।
हैलो?
हमें एक आपातकाल सेशन के लिए कल ही मिलना होगा।
-हमें उनके पूरे मूल्य का अनुमान लगाना होगा। -नहीं। नहीं, नहीं।
नहीं, मैं नहीं आ सकता। मुझे हैम्प्टन्स वाले घर में जाना होगा।
वहाँ कुछ पुरानी कीमती चीज़ें हैं जो फ़िलिस इस समय भी चुरा रही हो सकती है।
और ज़ूरिक के ख़ाते भी हैं। और फिर...
सारे बॉन्ड। हे भगवान।
मुझे लग रहा है मैं बेहोश हो जाऊँगा।
पुलिसवालों ने कहा कि वे वहाँ कल जाएँगे।
-पर उस समय तक बहुत देर न हो जाए। -मार्टी, रुको।
तुम्हें अपने कीमती सामान की रक्षा करनी होगी।
बहुत कुछ दाँव पर लगा है।
तुम्हें अभी तुरंत हैम्प्टन्स वाले घर जाना होगा।
मैं तुम्हारे साथ चलूँगा।
तुम चलोगे?
हाँ, मैं चलूँगा।
चिंता मत करो। मैं तुम्हारे साथ रहूँगा।
ठीक है। अच्छा।
धन्यवाद।
उसकी कार यहाँ नहीं है। यह अच्छा संकेत है।
तुम्हारा बचपन यहाँ बीता क्या?
यह घर गरमियों के लिए है।
मैं ऊपर जाकर देखता हूँ।
ठीक है, सब ठीक ही लग रहा है। शुक्र है भगवान का।
तिजोरी खोल कर देख लेता हूँ।
वह यहाँ नहीं आई है।
सब ठीक है।
हम ठीक हैं।
मुझे माफ़ करना। मुझे लग रहा है मैंने तुम्हारा समय बरबाद किया।
नहीं। नहीं, नहीं।
तुम दोनों इसके मालिक हो?
मैंने कुछ साल पहले फ़िलिस की मदद करने के लिए उसका हिस्सा ख़रीद लिया था...
पर उसके पास एक चाबी अब भी है।
धन्यवाद।
-आने के लिए बहुत-बहुत धन्यवाद। -तुम यहाँ कितनी बार आते हो?
गरमियों में कभी-कभी आता हूँ। मैं...
मैं कई बार भूल जाता हूँ। मुझे पता नहीं।
मेरे मतलब, यह मेरे माता-पिता की दी हुई बस एक... एक और चीज़ है जिसे मुझे संभालना है।
हाँ। बेशक़। नहीं, मैं...
पता है क्या, मार्टी,
शायद मुझे अब बेहतर समझ आ रहा है कि तुम्हारी समस्या दरअसल क्या है।
तुम अमीर हो।
तुम्हें सब कुछ मिला है।
पैसा, व्यापार, एक घर।
और क्योंकि तुम्हें संघर्ष करने की ज़रूरत नहीं पड़ी, तुमने इसका आनंद उठाना या इसके लिए
आभारी होना नहीं सीखा।
जब लोगों को दौलत की सुगंध मिलती है, वे जानवर बन जाते हैं।
तुम्हारे पैसे ने बचपन में चाहे तुम्हारी रक्षा की हो,
पर अब वयस्क होने पर इसने तुम्हें लोगों का निशाना बना दिया है.
और सच तो यह है,
कि लोग तुम्हारा फ़ायदा उठाते हैं।
और तुम उन्हें उठाने देते हो।
फ़िलिस ने यह किया।
डेबरा ने भी किया।
पर इसके बारे में मैं क्या कर सकता हूँ?
तुम्हें कुछ करने की ज़रूरत नहीं है,
क्योंकि मैं तुम्हारा ख़्याल रखूँगा।
मैं हर चीज़ का ध्यान रखूँगा।
धन्यवाद, डॉ. आइक।
तुम्हारा स्वागत है, मार्टी।
तुम्हारा स्वागत है।
यह तो अभी केवल शुरुआत है।
उपशीर्षक अनुवादक: मृणाल अग्रवाल